અરબાઝના જણાવ્યા મુજબ શો દરમ્યાન બન્ને એકબીજાના ખૂબ જ પ્રેમમાં હોય એવું લાગતું હતું. પ્રત્યુશાએ પહેલી એપ્રિલે સુસાઇડ કર્યું હતું અને એ માટે તેની રિલેશનશિપમાં ચાલતા ઉતાર-ચડાવને જવાબદાર ગણવામાં આવી રહ્યા છે. આ વિશે અરબાઝ ખાને કહ્યું હતું કે ‘તે ખૂબ જ સારી હતી. રાહુલ અને પ્રત્યુશા બન્ને યુવાન હતાં અને તેમની રિલેશનશિપ પણ નવી-નવી હતી. તેથી તેમની રિલેશનશિપમાં પણ થોડાઘણા ઉતાર-ચડાવ આવ્યા હતા જે તમે શોમાં જોયું જ હશે. તેઓ બન્ને એકબીજાના ખૂબ જ પ્રેમમાં હતાં. તે ખૂબ જ અદ્ભુત છોકરી હતી અને તેઓ શોમાં પણ સારો દેખાવ કરી રહ્યાં હતાં. શોના પહેલા અઠવાડિયે તો એ કપલ સૌથી ટોચ પર હતું. પ્રત્યુશા સાથે જે થયું એ ખૂબ જ દુ:ખની વાત છે.’